Järgnev saade on valminud
tänu Andrew Wommacki sõprade ja teenistuspartnerite toele,
tähistades 40-aasta pikkust aega,
mil kiidetud Jumalat ja jagatud Tema tingimusteta armastust.
Tere tulemast vaatama tänast saateosa,
kus tuleb juttu Jumala Sõna väest, mis muudab me elusid.
Seda kõike teema all "Vaim, hing ja ihu".
Siin aga Andrew Wommack isiklikult.
Tere tulemast vaatama me saadet!
Täna alustan oma viimase osaga õpetusest "Vaim, hing ja ihu".
See on õpetus, mida armastan ja mis on muutnud mu enda elu,
kätkedes endas olulisi tõdesid.
Kui oled mõndadest osadest ilma jäänud,
julgustan sind tellima endale kogu selle õpetuse seeria.
Meil on see õpetus ka raamatu kujul - nii inglise kui hispaania keeles.
Lisaks sellele ka CD ja DVD kujul ning õpiku kujul.
Kogu see materjal kätkeb endas seda õpetust
ja lisaks sellele on raamatu alguses ka CD-rom,
kus kogu raamat on digitaalselt peal.
Võid paljundada seda nii palju kui kulub,
sest selle materjali eesmärk on,
et see saaks välja jagatud kõigile inimestele, keda jüngerdad.
Nii et, suurepärane pakkumine!
Need materjalid on loodud selleks, et aidata juurutada seda tõde su elus.
Kui ilmutus vaimust, hingest ja ihust
saab omama sinu üle samasugust mõju
nagu see omab minu üle,
võin garanteerida sulle, et see meeldib sulle!
See on muutnud kogu mu elu.
Olen juba jaganud teiega kõige elementaarsemaid tõdesid
vaimu, hinge ja ihu kohta.
Selle kohta, et uuestisünni kaudu on su vaim see, mis saab muudetud.
Ma ei jõua kõike juba õpetatut siin kokku võtta,
kuna selle õpetamisele on läinud 4 nädalat.
Küll aga tahan jagada sinuga seda,
et kõik, kes me eales tahame olla, on me vaimus juba reaalselt olemas.
"Sest nii nagu on Jeesus, oleme meiegi selles maailmas."
1 Johannese 4:17
Seal pole öeldud, et saad seda kunagi olema,
vaid et sa juba oled oma vaimus identne Jeesusega.
Seda siis juhul, kui sünnid vaimselt uuesti.
Kui meid vaatab täna keegi,
kes pole kunagi tõeliselt oma elu Jeesusele andnud,
siis ka vaim tema sees pole uuestisündinud.
See on ka põhjus, miks peaksid vaimselt uuesti sündima.
Küsimus pole vaid kirikus käimises ja oma käitumise muutmises,
püüdes olla parem kui enne.
Ei. Sa ei saa muutuda vaid väliselt ja oma tegude tasandil.
Sa pead muutuma oma loomuse ja sügavaima sisemuse poolest.
Kogedes aga uuestisündi,
oled päästmise hetkel sama täiuslik, terviklik ja puhas nagu Jeesus.
Sa pole seda vaid seemne kujul keset mingit kasvuprotsessi.
On inimesi, kes õpetavad, et su vaim peab kasvama ja küpsema.
Mina usun, et kui sünnid uuesti
ja ma selgitan seda kõike eelolevates saadetes.
Kuid kui sa sünnid vaimselt uuesti,
siis su vaim saab selle käigus täiuslikuks, terviklikuks ja küpseks.
Sa ei kasva oma vaimus.
Hinge sfäär on see, mis saab uuendatud.
Su meeled saavad uuendatud.
Kuid vaimses mõttes oled sa nii täiuslik, terviklik ja küps,
kui üldse olla annab ja seda igavesti.
Vaimses sfääris on su pääste juba terviklik.
Nüüd on küsimus vaid oma meelte uuendamises
ja selles, kuidas õppida käituma sellena, kes sa oled Kristuses.
See ongi see, millele kogu kristlik elu taandub.
Seetõttu tahangi rääkida sellest, et me peame elama vaimus
ja mitte oma lihalikus loomuses.
See nõuab muidugi lahti defineerimist ja ma ka teen seda mõne hetke pärast
Kuid sul on juba kõik olemas!
Sul on Kristuse meel ja Jumala usk.
Sul on sama võidmine, mis Jeesusel oli
ja sama vägi, mis äratas Ta surnuist üles.
Efeslastele 1:18-19
See kõik on juba reaalsus su vaimus!
Kuid kuidas seda ka oma füüsilises ihus kogeda?
Kuidas seda oma mõtetes, tunnetes ja tegudes kogeda?
Sellest täna räägimegi.
Sa pead sisuliselt hakkama elama Vaimus
ja mitte oma lihalikus loomuses.
Lihalik loomus räägib su enda tunnetusest ja tarkusest,
samas, kui peaksid järgima seda, mida Jumala Sõna ütleb
ja elama-käima Vaimus.
Toon näiteks erinevaid kirjakohti nagu Galaatlastele 5:16-18.
"Ma tahan öelda: Käige Vaimus, siis te ei täida lihalikke himusid.
Sest lihalik loomus himustab Vaimu vastu
ja Vaim lihaliku vastu,
need on teineteise vastased,
nii et teie ei saa teha seda, mida tahaksite.
Kui aga Vaim juhib teid, siis te ei ole Seaduse all."
Need on väga võimsad väited!
Siin kirjeldab just seda, millest ma räägin.
Sinu vaimne osa on juba päästetud.
Sinu füüsiline ihu ei ole päästetud.
Jah, see on ostetud kalli hinnaga, kuid see pole veel lunastatud.
Sul on vaid tõotus,
et üks päev saab sul olema auline ihu.
Ka su hing pole osa sinu päästetud osast.
Jah, sul on tõotus, et ükspäev sa saad mõistma kõike,
kuid sa ei mõista neid praegu.
Sa oled oma meelte poolest piiratud.
Nii et, su meeled ja sa ihu pole veel täiuslikud.
Küll aga on su vaim seda.
Nii et, võti elamaks võidukat kristlikku elu
peitub vaimus ja mitte lihalikus loomuses elamises.
Galaatlaste kiri annab ühtlasi teada,
et su lihaliku loomuse ja vaimu vahel käib võitlus.
Nad on üksteise vastandid ja üksteisega sõjajalal.
Kui sa aga ei mõista seda, oled juba ette selle lahingu kaotanud.
Enamus inimesi isegi ei mõista neid asju,
millest olen siiani rääkinud.
Enamus inimesi ei mõtle sellele, et nad on täiuslikud Kristuses,
et neil on Kristuse meel ja Jumala usk
ja sama vägi, mis äratas Kristuse surnuist.
Et neil on see sama rahu, rõõm ja armastus.
Enamus inimesi ei mõista seda oma reaalses elus.
Kui sa aga ei tea, et osa sinust on uuesti loodud, täiuslik ja puhas,
saad sa juba vaikimisi elama lüüasaanu elu,
arvates, et sul pole neid võimeid.
Käid ringi ja laulad kõiki vanu laule,
mida paljud religioossed inimesed laulavad
stiilis: "Ma vana patune, kes on päästetud armu läbi."
Mina aga pole mingi vana patune, kes on päästetud armu läbi.
Jah, ma olin kord vana patune, kuid ma sain päästetud
ja vaimses mõttes olen ma täna Jumala õigsus
omades Tema usku, väge ja võimekust.
Kui sa aga ei tea seda, pole sul ka võimalik seda vabastada.
Salm, mida olen sageli selles õpetuses kasutanud,
on Fileemoni 1:6,
kus Paulus palvetas Fileemoni eest ja ütles:
"Ma palvetan, et su usu osadus aitaks sind kõige hea tunnetamises,
mis meis on Kristuse suhtes."
Ta ei palunud siin, et Jumal annaks Fileemonile midagi,
mis aitaks tal elada võidukat elu.
Ei. Ta lihtsalt ütles, et Fileemon peab ära tundma,
mis tal on juba olemas.
Kuniks sa ei tea, mis sul on, on ka võimatu seda vabastada.
On võimatu anda ära midagi, mida sa ei tea, et sa omad.
See on ka põhjus, miks paljud ei ela ja käi Jumala armastuses,
sest nad pole mõistnud, et neil on see juba olemas.
Ja see ongi see, millest oleme rääkinud.
Ühtlasi pead sa mõistma, et lihalik loomus sõdib vaimu vastu.
Las ma annan sulle definitsiooni liha ehk lihaliku loomuse kohta.
Üks konkordants ütleb selle kohta järgmist.
Kreeka keeles kasutatakse sõna "liha" kirjeldamiseks sõna "sarx"
ja seda kasutatakse Uues Testamendis sadu kordi.
Selle kohta on antud igavesti pikk kirjeldus,
mille püüan siis hiljem lihtsamalt kokku võtta.
See tähendab: 1. Liha, millelt on nahk eemaldatud
See viitab otseselt kui looma lihale, mida kasutatakse toiduks.
2. Ihu, mis vastandub hinge ja vaimuga
3. Kõige välise sümbol
4. Vahend sugulusele viitamiseks nagu öeldakse "mu liha ja veri"
5. Inimlik loomus
ühes oma füüsiliste või moraalsete nõtruste või ihadega.
6. Konkreetne inimolend
Siin oli mitmeid kirjeldusi "liha" kohta,
kuid mõte, mille tahan edasi anda, on järgmine.
Sõna "sarx" ehk tõlkes "liha" kirjeldab mitmeid erinevaid asju.
Ma võin rääkida lihast kui oma nahast,
öeldes, et see on liha.
Sa võid kasutada sõna "liha", öeldes, et oled liha ja veri
ja see räägib enamast kui vaid nahast.
Sa võid kasutada sõna "liha" ütlemaks, et oled kõigest inimene.
See võib viidata ka sinu emotsionaalsele küljele.
Nii et, sõna "liha" võib tähendada mitmeid erinevaid asju.
Seetõttu pead jälgima konteksti, milles seda sõna kasutatakse,
tegemaks kindlaks, kas tegu on millegi füüsilise ja välisega
nagu näiteks su nahk.
Või kas jutt käib hoopis su meelte ja tunnete haprusest?
Siinkohal aga minu väike definitsioon sõna "liha" kohta,
kui räägime sellest kontekstis, kus liha sõdib vaimu vastu.
See "liha" selles kontekstis kirjeldab kõike, mis sinus on,
mis ei ole uuestisündinud
ja mis pole Püha Vaimu kontrolli all.
See võib viidata su füüsilisele ihule, mis pole uuestisündinud.
Jah, see on väljaostetud, kuid see pole veel muudetud
ja ootab endiselt oma aulise ihu järele.
See võib rääkida su hingesfäärist - su tunnetest ja kõigest sellisest.
Kõik, mis sinus on - füüsiline, emotsionaalne, mentaalne,
mis ei ole kohanenud Jumala Sõnaga,
on miski, millele Piibel viitab kui su lihale.
Usun, et sul on oluline seda mõista.
Sest nagu Galaatlaste 5. ptk's öeldud:
"Sest lihalik loomus himustab Vaimu vastu
ja Vaim lihaliku vastu."
"Liha" all võib pidada silmas ka su viite meelt -
see, mida sa näed, maitsed, kuuled, nuusutad ja tunned.
Asjad, mida näed ja tajud oma füüsiliste meeltega,
sõdivad selle vastu, mida Jumala Sõna ütleb.
Ma ei pea näite toomiseks isegi väga kaugele minema.
Ainuüksi mu õpetus vaimu, hinge ja ihu kohta,
mis räägib sellest, et sul on Kristuse meel (1. Kor. 2:16),
on miski, mida su viis meelt ei saa kuidagi kinnitada.
Seda ei saa kinnitada selle kaudu, mida näed, kuuled ja tunned.
Viimane kontrolltöö, mille tegid - sa ei saa kinnitada, et sa tead kõike,
nii nagu 1 Johannese 2:20 ütleb.
Seetõttu peadki järgima seda, mida Jumala Vaim ja Sõna ütlevad:
"Sõnad, mis ma teile olen rääkinud, on vaim ja elu." Johannese 6:63
Sa pead elama vaimu järgi.
Kõik, mis on vastuolus maise sfääriga -
kõige sellega, mida näed, kuuled, tunned, maitsed ja nuusutad,
on vaimne sfäär.
Vaimne ja füüsiline sfäär aga on omavahel vastuolus.
Jumal ütleb: "Oled õnnistatud!", su ülemus ütleb: "Oled vallandatud!"
Jumal ütleb, et Ta armastab sind ega jäta ja hülga sind iial,
samas kui su abikaasa tahab sinust lahutada,
öeldes, et ei taha sind enam mitte kunagi näha.
Füüsilises sfääris võib kõik olla vastuolus sellega,
mida Jumal ütleb.
Kristliku elu võti peitub aga selles,
et oled rohkem kontrollitud ja valitsetud selle poolt,
mis kehtib sinu kohta vaimu sfääris
ja mitte selle poolt mis kehtib füüsilises sfääris.
Probleem aga, mis paljudel on, on järgnev.
Nad kuulevad kõike seda, millest räägin ja ütlevad:
"Hea küll, otsustan siis uskuda, mida Jumala Sõna ütleb
ega pea kõiki neid muid asju tõeseks."
Selle kaudu aga hakkavad nad eitama,
et on läbimas lahutusprotsessi.
Nad ütlevad: "See ei saa teoks!
Jumal armastab mind ega hülga mind. Ta on andnud mulle oma tõotused,
mistõttu ma keeldun aktsepteerimast, et see inimene jätab mu."
Ja nad käituvad selliselt nagu seda ei juhtuks.
Kui nad on haiged, ütlevad nad: "Mul pole mingit haigust!"
Samal ajal, kui neil võib kaela peal olla hiiglaslik kasvaja
või nad on üleni kollased.
Osa inimesi vaatab kõige selle peale ja mõtleb:
"Need usuinimesed on ju valetajad!
Nad eiravad reaalsust."
Kuid see pole see, mida ma siin täna teen
või mille eest seisaksin.
Ma väidan hoopis seda, et vaimses mõttes on sul sama vägi,
mis äratas Jeesuse surnuist üles.
See on nii
ja selle väe kaudu oled sa ka terveks saanud.
Kuid sul pole ainuüksi vaim, aga sul on ka hing ja ihu
ja ihulikul tasandil võid sa olla suremas.
Nii et, mõlemad need reaalsused võivad vastata tõele.
Sa võid saada terveks Jeesuse vermete läbi,
omades Jumala üleloomulikku väge oma vaimus
ning omada samal ajal vähki oma ihus.
Mõlemad need lood võivad vastata tõele.
Kui sa aga keskendud sellele,
kes sa oled Kristuses ja mida sa Temas omad
ning see võtab su üle võimust selliselt,
et sul pole enam mingit uskmatust, hirmu ega kartusi,
siis sinu sees olev Jumala vägi
muutub automaaselt võimsamaks kui vähk või mis iganes muu asi,
võttes võimust ka füüsilise sfääri üle.
Ja see on see, millest ma räägin.
Kuid ma ei eita kuidagi
füüsilises sfääris eksisteerivaid probleeme.
Ma pigem ütlen seda,
et füüsiline sfäär pole ainus olemasolev sfäär.
Lisaks sellele on veel ka vaimumaailm ja vaimne mina,
milles ma oman Jumala üleloomulikku väge
ja mis on suurem kui ükski füüsiline asi,
mis võiks tõusta mu vastu.
Inimesed aga saavad sellest valesti aru.
On inimesi, kes võtavad vaid osakese sellest, millest täna räägin
ja lähevad arsti juurde ning ütlevad: "Mul pole mingit haigust!"
Arstil aga on kõikvõimalikud tõendid selle kohta, et sul on see haigus.
Sina aga ütled: "See ei vasta tõele! Mul pole midagi viga."
Usu mind, inimesed peavad sind selle peale napakaks.
Täiega hulluks.
Kuid see ei peaks olema nii.
Ma läheneks sellele pigem nii: "Te võib-olla näete midagi mu ihus,
kuid minus on ka Jumala üleloomulik vägi,
millesse kavatsen uskuda,
mistõttu see vägi saab ületama ja võitma selle füüsilise seisundi.
Ma ei eita füüsilise maailma olemasolu,
kuid see pole ainus eksisteeriv sfäär.
Ma keeldun laskmast füüsilisel sfääril valitseda enda üle,
sest ma olen eelkõige vaimne olend ja vaimne sfäär saab võitma."
Kirjeldan siin sellega vaim vs liha olukorda.
Arst ütleb nii, aga Jumala Sõna ütleb naa.
Kumb võidab?
See, kumba usud ja kummale keskendud;
see, millel lased valitseda enda üle.
Pankur ütleb üht, aga Jumala Sõna teist.
Kumb võidab?
See, kumba rohkem usud ja kummale keskendud;
kummale kõige enam mõtled.
Tegu on vaim vs liha olukorraga.
Samas ei võida sa seda lahingut kunagi,
kui sa ei tea, mis vastab tõele Vaimus.
See on ka põhjus, miks olen õpetanud teemal vaim, hing ja ihu.
Kui aga võtadki omaks selle info, siis see pole veel kõigi asjade lõpp.
Ainuüksi teadmine, mida omad oma vaimus,
ei lülita veel su füüsilisi meeli välja.
Sul saab endiselt olema aegu, kus tunned valu oma ihus
ja mille kaudu su ihu ütleb: "Sa oled haige! Sa oled suremas!"
Või sa saad infarkti ja midagi toimub su ihus,
mis äratab sinus igasugu mõtteid lihalikul tasandil.
Vaimses mõttes aga on sul see sama vägi,
mis äratas Kristuse surnuist.
Vägi, mis tervendab kõik su haigused, puudused ja patud.
Seega, mida sa siis teed?
Järgid seda, mida su ihu ja arst sulle ütlevad?
Mida su pangahaldur või ülemus sulle ütlevad.
Mida majanduslik seis ütleb.
Või sa järgid seda, mida Jumala Vaim ütleb?
Taaskord, Jumala Sõna ja Vaim on üks.
Sa ei saa iialgi lõpuni mõistma, mis vastab sinu puhul tõele vaimus,
kui järgid vaid oma intuitsiooni.
Sa pead lugema Jumala Sõnast, mida see sinu kohta ütleb.
Piiblis on palju selliseid kirjakohti.
3 Johannese 1:2 "Armas, soovin sulle,
et sul läheks igati hästi ja sa oleksid terve,
nõnda nagu läheb hästi su hingel."
See on Jumala tahe sinu suhtes!
1 Peetruse 2:24
"Tema vermete varal te olete saanud terveks."
See kõik on juba toimunud ja vastab tõele su vaimus.
Küsimus on, kas lased vaimul võita,
või sellel, mida ise tunned, mida arst ütleb jne.?
See on just nii lihtne nagu seda praegu kirjeldan.
Kuid raskeim asi su jaoks, mida eales teha,
on pöörata ümber need 20, 30, 40, 50, 60, 70 aastat,
kus oled koguaeg mõelnud vaid ühtemoodi
ja pead nüüd hakkama uskuma midagi, mida sa ei näe.
Pead pöörduma Jumala Sõna poole
ja usaldama, et sealt loetu vastab tõele.
Jah, mu kirjeldatu on ühtpidi väga lihtne,
kuid ma võin garanteerida sulle,
et see saab olema su elu suurim lahing
jõuda punkti, kus elad ja käid usust ning mitte sellest, mida näed.
2 Korintlastele 5:7
Nii et, see on igati väärt pingutamist ja ma julgustan sind seda tegema.
See tõesti nõuab jõupingutust.
See, et tunned oma ihus valu, kuid ütled sellest hoolimata:
"Vahet pole, kuidas ma tunnen,
sest ma tean, mida Jumala Sõna ütleb.
Ma tean, et minu vaimses loomuses on kõik olemas.
See Jumala eluandev vägi on vaid sentimeetrite kaugusel sellest,
mis püüab mind tappa.
Kõik, mida tegema pean, on vaid uskuma
ja tõmbama vaimses sfääris oleva füüsilisse sfääri."
Ja kõmm! Sa võid saada vabaks vähist, südamehaigusest vms.
Jah, see on raskeim asi, mida eales tegema pead,
et uuendada oma meeli selle asja osas.
Üks põhjusi, miks see nii raske on, on selles,
et inimesi, kes seda kuulutaks, on väga vähe.
Ma muide kuulen üsna tihti inimesi ütlemas:
"Ma pole elus kuulnud kedagi rääkimas sellest, millest sa räägid."
Sellest on kahju, sest see on ju otse Piiblist
ja miski, millest kogudused peaksid õpetama.
Need pole ainult uskmatud oma viie meelega,
kes ütlevad sulle vahel, et oled hull,
vaid sa saad kuulma ka paljudelt kristlastelt, et oled hull.
Olen osalenud jutusaadetes, kus mind on nimetatud sektandiks
ja kelleks iganes veel.
Sellest on kahju.
Nagu sellestki, et paljud kristlased tõukavad selle ära.
Kuid tead mis?
See, millest räägin, on muutnud mu elu
ja toimib täiega.
Mu elu on täielikult muutunud ja seda tänu sellele samale tõele,
et mul on vaimus kõik juba olemas.
Jumal on ilmutanud seda mulle läbi oma Sõna ja ma näen seda.
Olles õpetanud sel teemal viimaste nädalate jooksul,
ma tean, et see kõik on mu sees olemas.
Küsimus vaid on selles, kuidas ma selle endast välja saan?
Kuidas?
Ma pean esmalt olema täielikult veendunud,
et see on vaimses sfääris olemas ja reaalne.
Teiseks, uuendades oma meeli, saan ma ka muudetud
ja kõik see, mis kehtib vaimusfääris, võtab oma kuju ka füüsilises sfääris.
Kuid siis on see lahing, millest Piibel räägib.
Liha sõdib vaimu vastu ja vaim liha vastu,
nii et, sa ei saa teha asju, mida tahaksid.
Üks sõda on käimas.
Need asjad ei sünni lihtsalt automaatselt.
See, et kuuled mind täna ja saad osa sellest infost,
ei lahenda veel olukorda.
Sa saad seisma silmisti konfliktiga.
Ma võin garanteerida sulle,
et saatan tuleb lähitulevikus ja püüab röövida sult' need tõed,
mida olen sinuga jaganud.
Nii tekkib konflikt su viie meele vahel
ja sellel, kas lased neil end kontrollida,
või sa lased Jumala Sõnal enda üle valitseda?
Üks sõda on käimas
ja kui sa seda ei mõista ega astu selle sisse,
saad ka kaotama selle lahingu.
Mineviku sõdade kohta on nii palju näiteid,
kus inimesed püüdsid jääda neutraalseks
ja mitte sõdida kellegagi.
Ma ei usu, et vaimses sõjas oleks selline asi võimalik.
Sa oled selles - tahad või mitte.
Kuid inimesed, kes on püüdnud jääda neutraalseks -
vaenlane on nendega 1:0 teinud.
Sinuga võib olla sama lugu.
Sa ütled: "Ma ei taha sellega mingit pistmist teha."
Kuid fakt on see, et see lahing on käimas -
tead sa seda või mitte.
Kui sa aga ei tea ega astu sellesse, kui sa ei valmista end ette ega võitle,
oled määratud kaotama.
Ma ütlen seda armastuses,
kuid enamus selle saate vaatajaid saavad kaotama selle lahingu,
kuna nad lasevad oma viiel meelel valitseda enda üle.
Nad isegi ei tea, mida nad seespidiselt omavad,
rääkimata siis sellest, et võidelda selle nimel,
et vaimses sfääris olev võiks tulla esile
ja valitseda füüsilise sfääri üle.
Sa pead mõistma, et üks lahing on käimas.
Seetõttu räägin ka järgmistes saadetes
vaim vs liha olukorrast ja lahingust, mis nende vahel käib.
Ka sellest, kuidas seda lahingut võita.
Sellest, kuidas saada oma vaim valitsema füüsilise sfääri üle.
Usun, et see saab muutma su elu kõige täiega.
Need on asjad, mida olen oma elus 40 aastat välja elanud.
Ma pole veel pärale jõudnud, kuid ma liigun selles suunas.
Ma näen, kuidas Jumala Sõna töötab mu elus.
Mitte küll täiuslikult,
aga seda mitte Jumala, vaid minu tõttu,
kes ma hinge tasandil olen ebatäiuslik.
Kui oleksin rohkem pühendunud ja targem ning mida iganes veel,
siis see ka toimiks paremini.
Kuid tead, mis?
Ma näen Jumala üleloomulikku väge avaldumas oma elus
ja ma tahaks, et igaüks teist võiks seda näha.
Seetõttu jagangi teiega seda, mida Jumal on mulle näidanud
ja usun, et see toimib teie puhul samamoodi nagu minu puhul.
Jätkan sel samal teemal järgmisel korral, nii et ole siis tagasi
Samas aga kuula ära ka me reklaamipaus
kõigi toodete kohta, mida sulle pakume.
Need on loodud selleks, et aidata sul mõista neid tõdesid
ja samas jagada neid ka teiste inimestega.
Nii et, kuula reklaam ära ja telli endale need materjalid.
Lugesin Piiblist, et olen uus loodu.
Et kõik vana on möödas ja kõik on saanud uueks.
Kuid ma ei näe teistmoodi välja.
Ma tunnen end ikka endisena.
On ikka tõesti midagi muutunud?
Andrew 4-osaline õppematerjal "Vaim, hing ja ihu"
on tellitav kas CD'de või DVD'de peal.
Kasuta tellimisel koodi T-1027 ja märgi ära, kas "CD" või "DVD"
Tellimistasu on kodulehel 13 eurot.
Ühtlasi on saadaval ka sama sarja raamat,
mille tellimiskood on T-318 ja mis maksab 15 eurot.
Lisaks sellele on kogu see õpetus saadaval ka õpetamismaterjalina,
millega on kaasas CD-rom,
kus on peal täiendavad materjalid iga õppetunni jaoks.
Tellimiskood on T-418 ja see maksab 35 eurot.
Parim viis meiega kontakteerumiseks on läbi meie kodulehekülje,
kust saad 24/7 tellida me materjale.
Kodulehelt saad alla laadida ka palju tasuta materjale.
Nii iseenda jaoks, kui teistega jagamiseks.
Üle 400 õpetuse vaid ühe klahvivajutuse kaugusel.
See kätkeb endas enam kui 7 aasta jagu telesaateid
ja üle 10 aasta jagu raadiosaateid, mida saad laadida alla mp3 formaadis
või kuulata otse netis.
Taaskord, need kõik on tasuta me kodulehel www.awme.net
Meie kontaktandmed ühenduse võtmiseks on ekraanil.
Loodame, et võtad meiega ühendust!
Kõik meie tele- ja raadiosaated,
salvestised, raamatud ja õppematerjalid
on loodud selleks, et jagada sinuga Jumala Sõna.
Kuid parim viis, kuidas juurutada neid tõdesid sinusse
ühel sügavamal moel,
on läbi meie Charise piiblikoolide.
Meil on ülikoolilinnak Colorado Springs'is,
kus õpib u 250 inimest.
Lisaks sellele veel 1000 inimest, kes õpivad kaugõppe vormis.
On palju viise, kuidas seda võimalust kasutada.
Soovin vaid, et saaksid sellest kõigest läbi immutatud
ja parim viis, kuidas seda teha, on läbi me Charise piiblikooli.
Januned sa enama tõe järele, mida Andrew saadetes kuuled?
Siis Charise piiblikool võib olla su järgmiseks sammuks.
See kogemus on olnud kõige rahulduspakkuvam,
elumuutvam ja imelisem kogemus, millest olen eales osa saanud.
Lisaks päevasele õppekavale on koolil olemas ka õhtune õppekava
1. ja 2. kursuse õpilaste jaoks.
Võta meiega ühendust, et saada rohkem infot me kohta.
Võid küsida kõige kohta, mis sind huvitab.
Charise piiblikoolist on kasu mitmel erineval moel.
Loodame sinust kuulda juba täna!
Mu palve on, et igaüks, kes mind praegu kuuleb
ja kelle südameigatsus on minna piiblikooli
ja teenida ning jagada seda sõnumit, võtaks meiega ühendust.
Lisaks sellele tahame tuua välja Andrew eesootavad konverentsid.
Pane need ajad kalendrisse kirja, tule kohale
ja lase Jumala Sõnal muuta oma elu.
Täpsem ja värskem info on leitav Andrew kodulehelt www.awme.net
Tõlge: Anne-Ly Raukas